4 
cui quidem vitae generi pedum ratio et rostrum lamellis robustioribus, dentium 
formam in mandibula offerentibus obsessum, cujus ope pabulum facillime arripere 
et terere valent , optime conveniunt. Timidi , astuti et cauti dormientes vel 
pascentes vigilias ponunt, quae imminens periculum indicant. Volatus altus, 
expeditus et magis continuus, sed tardior quam in Analibus. Natando corporis 
anteriorem partem aquae profundius immergunt, posteriorem attollentes. Rarius, et 
quidem necessitate tantum coacti vel coitus tempore urinantur. — Anserini generis 
species in omnibus coeli plagis reperire licet. Quae orbis terrarum partes versus 
boreum spectantes habitant vere in borealiores plagas, herbis teneris aquisque 
abundantes transmigrant, autumno vero in mitiores regiones herbidas et aquosas 
redeunt et in ipsis migrationibus volando lineam vel angulum acutum efficiunt. 
Ova ponunt plura, quibus solae feminae incubant, quae etiam proli educandae 
curam impendunt. 
Pro varia rostri et tarsorum evolutione Anseres commode in quatuor sectiones 
seu subgenera distribui posse videntur. 
A. Subgen . Anser. 
(Oies propremerils dits. Cur. Genus Anser Boj e , Brehm et al. Auct.) 
Rostrum capiti longitudine fere aequale vel \ circiter tantum brevius, lamellis 
maxillae longioribus, validioribus, supra marginem exteriorem prominulis. Man- 
dibulae dentes et palati tubercula valida. In mandibulae externa facie, inlra 
marginem ejus superiorem , lamellarum seriei vestigia vix ulla vel nulla Tarsi 
digito medio vix longiores vel subaequales. Corpus in universum robustius quam 
in sequente subgenere. 
Species: Anser hyper boreus , Anser cinereus , Anser segetum , Anser al bifrons, 
Anser canagicus Nob. et aliae. 
B. Subgen. BERNICLA. 
(Bernaches Cur. Gen. Bernicla Boj e , Brehm et al.) 
Rostrum minus robustum, capitis longitudinis dimidio brevius vel dimidiam 
ejus longitudinem vix aequans , lamellis maxillae minus quam in antecedente 
